Irak / Kansallisen henkilökortin hakeminen Jalawlassa

Iraq / Applying for a National Identity Card in Jalawla

**Kysymykset**

1. Onko henkilön mahdollista hakea kansallista henkilökorttia Diyalan läänin Jalawlan piirikunnasta?  
  
2. Onko henkilökortin hakeminen tällaisessa tapauksessa mahdollista ilman henkilökohtaista asiointia Jalawlan piirikunnassa?

***Questions***

1. Is it possible for a person to apply for a National Identity Card in Diyala governorate’s Jalawla district?   
  
2. In such cases, is it possible to apply for an ID-card without visiting Jalawla district in person?

## Onko henkilön mahdollista hakea kansallista henkilökorttia Diyalan läänin Jalawlan piirikunnasta?

Norjan maatietopalvelu Landinfon 11.4.2018 julkaiseman raportin mukaan Irakin kansallisten henkilökorttien (arab. *al-bitaqa al-watania*, myös *al-bitaqa al-shakhsia*) myöntämisestä vastaa Irakin sisäministeriön siviilirekisteri, passi ja oleskelulupaosaston alainen kansallinen henkilökorttivirasto.[[1]](#footnote-1) Saatavilla olevien tietojen perusteella ko. viranomaisella on toimipiste Diyalan läänin Jalawlan piirikunnassa. Irakin kansallinen henkilökorttivirasto julkaisi verkkosivuillaan 16.4.2019 tiedotteen, jonka mukaan Jalawlan henkilökorttitoimisto (arab. *da’ira al-bitaqa al-watania*) avattiin 16.4.2019.[[2]](#footnote-2) Yhdistyneiden kuningaskuntien ylemmän tuomioistuimen maahanmuutto- ja turvapaikkakamarin 22.6.2022 antamassa päätöksessä viitataan kahteen todistajaan, jotka esittävät Jalawlan siviilirekisterin (eng. *civil registry*) olevan toiminnassa ja myöntävän Irakin uudenmallisia, sähköisiä henkilökortteja.[[3]](#footnote-3) YK:n pakolaisjärjestö UNHCR:n ja humanitaariseen apuun liittyvää tietoa tuottavan REACH-hankkeen helmikuussa 2022 julkaisemassa, Jalawlan alueen humanitaariseen tilanteeseen keskittyvässä arviossa viitataan 321 Jalawlan kotitaloudessa joulukuussa 2021 tehtyyn kyselytutkimukseen[[4]](#footnote-4). Tutkimuksen perusteella 99,7 %:lla Jalawlan kotitalouksista on hallussaan henkilökohtaiset asiakirjat (*personal documentation*), joita säilytettiin turvallisessa paikassa. Vain yksi (1) kotitalous raportoi kadonneista, vahingoittuneista, pätemättömistä tai voimassaololtaan umpeutuneista asiakirjoista.[[5]](#footnote-5)

## Onko henkilökortin hakeminen tällaisessa tapauksessa mahdollista ilman henkilökohtaista asiointia Jalawlan piirikunnassa?

Landinfon 11.4.2018 julkaiseman raportin mukaan Irakin kansallisia henkilökortteja myönnetään vain henkilön alkuperäisellä kotialueella, eli siinä piirikunnassa, jonka siviilirekisteriin henkilö on rekisteröitynyt. Hakemuksen jättäessään henkilökorttia hakevan henkilön tulee myös asioida paikallisessa siviilirekisteritoimistossa henkilökohtaisesti.[[6]](#footnote-6) Käytettävissä olevista lähteistä ei löytynyt tietoa siitä, että edellä kuvattu käytäntö olisi muuttunut Landinfon raportin julkaisun jälkeen. Tanskan pakolaisneuvoston (DRC) ja kuuden muun humanitaarisen järjestön syyskuussa 2022 julkaiseman raportin mukaan Irakin kansalaisuuden, kansalaisaseman ja henkilöllisyyden todistavia asiakirjoja (*civil documentation*)[[7]](#footnote-7) myönnetään yleisesti ottaen vain henkilön alkuperäisellä kotialueella. Raportissa todetaan, että oikeudelliset toimijat voivat käyttää joillakin Irakin alueilla valtakirjaa avustaakseen sisäisesti siirtymään joutuneita henkilöitä (IDP) joidenkin asiakirjojen hankkimisessa. Tämä mahdollisuus ei kuitenkaan koske kaikkia asiakirjoja, minkä lisäksi poikkeuslupien hankkimista kuvataan aikaa vieväksi prosessiksi, jonka onnistumismahdollisuudet vaihtelevat suuresti alueesta toiseen.[[8]](#footnote-8) UNHCR on perustanut yhteistyössä Irakin viranomaisten ja muiden kumppaniensa kanssa liikkuvia toimipisteitä (*mobile mission*), joissa sisäisesti siirtymään joutuneille ja palanneille henkilöille on myönnetty Irakin vanhanmallisia henkilökortteja ja kansalaisuustodistuksia. Irakin uudenmallisia henkilökortteja on myönnetty Syyrian al-Holin leiriltä palaavien irakilaisten Jedda 1 ja Jedda 5 -leireille perustetuissa liikkuvissa toimipisteissä.[[9]](#footnote-9)

## Lähteet

Irakin sisäministeriön kansallinen henkilökorttiosasto 16.4.2019. *محافظة ديالى تباشر بالعمل بنظام البطاقة الوطنية لدائرة احوال جلولاء* (”Diyalan lääni käynnistää kansallisen henkilökorttijärjestelmän toiminnan Jalawlan toimistossa”). <http://nid-moi.gov.iq/index.php?name=News&file=article&sid=226> (käyty 22.11.2022).

Landinfo 11.4.2018. *Temanotat Irak: Reisedokumenter og andre ID-dokumenter*. <https://landinfo.no/wp-content/uploads/2018/04/Irak-Temanotat-Reisedokumenter-og-andre-IDdokumenter-oppdatering-11042018.pdf> (käyty 22.11.2022).

DRC (Danish Refugee Council), NRC (Norwegian Refugee Council), IRC (International Rescue Committee, BWA (Baghdad Women Association), Justice Center, KOHRW (Kurdistan Organization for Human Rights Watch), Heartland Alliance International 9/2022. *Life in the margins. Re-examining the needs of paperless people in post-conflict Iraq*. <https://www.nrc.no/globalassets/pdf/reports/life-in-the-margins/life-in-the-margins.pdf> (käyty 23.11.2022).

REACH/ UNHCR (The United Nations High Commissioner for Refugees) 2/2022. *Jalawla Area-Based Assessment. Iraq*. <https://www.impact-repository.org/document/reach/234acb70/REACH_IRQ_Profile_Jalawla-ABA_Feb-2022_final-1.pdf> (käyty 22.11.2022).

UNHCR (The United Nations High Commissioner for Refugees) [päiväämätön]. *Access to civil documentation by IDPs and IDP returnees in Iraq 2022-2023*. Saatavilla osoitteessa: <https://reliefweb.int/attachments/cecdb119-38b2-4232-b6d5-3533e1664a06/Access%20to%20Civil%20Documentation%20by%20IDPs%20and%20Returnees%20in%20Iraq%202022-2023_19.8.2022.pdf> (käyty 23.11.2022).

Upper Tribunal/ Immigration and Asylum Chamber 22.6.2022. *Appeal Number: PA/07774/2019 (Between HSA And The Secretary of State for the Home Department).* <https://moj-tribunals-documents-prod.s3.amazonaws.com/decision/pdf_file/75923/PA077742019.pdf> (käyty 22.11.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Landinfo 11.4.2018, s. 19. [↑](#footnote-ref-1)
2. Irakin sisäministeriön kansallinen henkilökorttiosasto 16.4.2019. [↑](#footnote-ref-2)
3. Päätöksessä Irakin sähköisestä henkilökortista käytetään lyhennettä INID (*Iraqi National Identity Document*). Upper Tribunal/ Immigration and Asylum Chamber 22.6.2022, para. 19. [↑](#footnote-ref-3)
4. Tutkimuksen taustoista, ks. REACH/ UNHCR 2/2022, s. 3. [↑](#footnote-ref-4)
5. REACH/ UNHCR 2/2022, s. 12. [↑](#footnote-ref-5)
6. Landinfo 11.4.2018, s. 19, 21. [↑](#footnote-ref-6)
7. Humanitaaristen järjestöjen raportissa tällaisiksi asiakirjoiksi luetaan Irakin vanhanmallinen ja uudenmallinen henkilökortti, Irakin kansalaisuustodistus, syntymätodistus ja ruokakortti. Ks. DRC (et al.) 9/2022, s. 12. [↑](#footnote-ref-7)
8. DRC (et al.) 9/2022, s. 17. [↑](#footnote-ref-8)
9. UNHCR [päiväämätön]. [↑](#footnote-ref-9)